# Jurnalul Oficial C 176A/26 m

| | ISSN 1977-1029 |
| --- | --- |
| Jurnalul Oficial
  al Uniunii Europene | C 176A |
| | |
| Ediţia în limba română | Comunicări şi informări | Anul 6326 mai 2020 |

ISSN 1977-1029

Jurnalul Oficial

al Uniunii Europene

C 176A

Ediţia în limba română

Comunicări şi informări

Anul 6326 mai 2020

---

| Cuprins | Pagina |
| --- | --- |
| | V   Anunţuri |
| | PROCEDURI ADMINISTRATIVE |
| | Curtea de Conturi |
| 2020/C 176 A/01 | Anunț de post vacant ECA/2020/14 — Secretar general (grupa de funcții AD, gradul 16) | 1 |

Cuprins

Pagina

V   Anunţuri

PROCEDURI ADMINISTRATIVE

Curtea de Conturi

2020/C 176 A/01

Anunț de post vacant ECA/2020/14 — Secretar general (grupa de funcții AD, gradul 16)

1

---

| RO | |
| --- | --- |

RO

---

V Anunţuri

PROCEDURI ADMINISTRATIVE

Curtea de Conturi

| 26.5.2020 | RO | Jurnalul Oficial al Uniunii Europene | CA 176/1 |
| --- | --- | --- | --- |

26.5.2020

RO

Jurnalul Oficial al Uniunii Europene

CA 176/1

---

Anunț de post vacant ECA/2020/14

Secretar general

(grupa de funcții AD, gradul 16)

(2020/C 176 A/01)

CINE SUNTEM

Curtea de Conturi Europeană (denumită în continuare „Curtea”) este auditorul extern al Uniunii Europene. Înființată în 1975, Curtea este una dintre cele șapte instituții ale UE. Curtea își are sediul la Luxemburg și în cadrul acesteia lucrează aproximativ 900 de persoane care provin din toate statele membre ale Uniunii și care își desfășoară activitatea în serviciile de audit, în serviciile de sprijin și în serviciile administrative.

Instituția funcționează sub forma unui organ colegial compus din 27 de membri, câte unul din fiecare stat membru al UE. Curtea verifică dacă UE ține o contabilitate riguroasă, dacă normele financiare ale Uniunii sunt corect aplicate și dacă politicile și programele acesteia permit atingerea obiectivelor urmărite și obținerea unui raport costuri-beneficii optim.

Prin activitățile pe care le desfășoară, Curtea contribuie la îmbunătățirea gestiunii financiare a UE și promovează răspunderea de gestiune și transparența. Curtea avertizează cu privire la riscurile existente, oferă asigurare, semnalează deficiențele și reușitele și formulează orientări adresate factorilor de decizie și organelor legislative din UE.

Observațiile și recomandările sale sunt prezentate Parlamentului European, Consiliului UE, guvernelor și parlamentelor naționale, precum și publicului larg.

Instituția este organizată în camere de audit. Structura sa organizatorică este articulată în jurul sarcinilor care trebuie realizate (task-based). Membrii personalului sunt încadrați într-un „pool” la nivelul Curții, din care sunt selectați pentru a fi repartizați între diferitele camere, în funcție de priorități.

Secretarul general este funcționarul cu cel mai înalt grad în instituție și este numit în această funcție de Curte, pentru un mandat reînnoibil de șase ani. El este responsabil de gestionarea personalului și de administrare, în domeniul resurselor umane, al finanțelor și serviciilor generale, al informației, spațiului de lucru și inovației și al traducerilor, serviciilor lingvistice și publicațiilor. Secretarul general este, de asemenea, responsabil de secretariatul Curții. În componența Secretariatului general intră trei direcții.

DESCRIEREA POSTULUI

Curtea de Conturi Europeană a decis să scoată la concurs postul de secretar general (gradul AD16), în conformitate cu articolul 2 litera (a) din Regimul aplicabil celorlalți agenți ai Uniunii Europene. Persoana recrutată va fi încadrată în gradul AD 16. Salariul de bază este de 18 994 de euro pe lună. La salariul de bază, căruia i se aplică impozitul Uniunii, dar care nu intră sub incidența impozitului național, se pot adăuga, în condițiile prevăzute de Statutul funcționarilor UE, anumite prestații.

Contractul oferit va acoperi o perioadă inițială de șase ani, sub rezerva limitei legale de vârstă pentru pensionare, și anume 66 de ani. Contractul poate fi reînnoit, de comun acord, pentru o singură perioadă de maximum șase ani.

Pentru garantarea independenței, persoana selectată va fi fost eliberată din orice post deținut anterior, cel târziu la data la care își va prelua noile responsabilități.

Secretarul general răspunde în fața Curții, pe care o va informa prin rapoarte periodice cu privire la îndeplinirea sarcinilor sale.

Sub autoritatea Curții, secretarul general va avea următoarele atribuții:

| — | să gestioneze cu eficiență și eficacitate administrația Curții, inclusiv, în special, întocmirea și execuția bugetului, managementul personalului, tehnologia informației și clădirile, precum și traducerile; |
| --- | --- |

—

să gestioneze cu eficiență și eficacitate administrația Curții, inclusiv, în special, întocmirea și execuția bugetului, managementul personalului, tehnologia informației și clădirile, precum și traducerile;

| — | să gestioneze secretariatul Curții, în special în ceea ce privește redactarea proceselor-verbale ale ședințelor Curții și păstrarea în original a actelor Curții, a tuturor deciziilor adoptate de Curte și de camere, precum și a proceselor-verbale ale ședințelor Curții și ale camerelor; |
| --- | --- |

—

să gestioneze secretariatul Curții, în special în ceea ce privește redactarea proceselor-verbale ale ședințelor Curții și păstrarea în original a actelor Curții, a tuturor deciziilor adoptate de Curte și de camere, precum și a proceselor-verbale ale ședințelor Curții și ale camerelor;

| — | să notifice și să publice documentele Curții în Jurnalul Oficial al Uniunii Europene; |
| --- | --- |

—

să notifice și să publice documentele Curții în Jurnalul Oficial al Uniunii Europene;

| — | să asiste președintele la pregătirea ședințelor Curții și să se asigure că procedurile sunt respectate și că deciziile Curții sunt puse în aplicare în mod corespunzător; |
| --- | --- |

—

să asiste președintele la pregătirea ședințelor Curții și să se asigure că procedurile sunt respectate și că deciziile Curții sunt puse în aplicare în mod corespunzător;

| — | să exercite competențele conferite autorității împuternicite să facă numiri (AIPN), cu excepția cazului în care Curtea și-a rezervat în mod specific exercitarea acestor competențe; |
| --- | --- |

—

să exercite competențele conferite autorității împuternicite să facă numiri (AIPN), cu excepția cazului în care Curtea și-a rezervat în mod specific exercitarea acestor competențe;

| — | să exercite competențele de ordonator de credite delegat, în conformitate cu dispozițiile aplicabile prevăzute de Curte și de Regulamentul financiar (1). |
| --- | --- |

—

să exercite competențele de ordonator de credite delegat, în conformitate cu dispozițiile aplicabile prevăzute de Curte și de Regulamentul financiar (1).

PROFILUL CĂUTAT

I.   Criterii de eligibilitate

1.   Condiții de recrutare

În conformitate cu articolul 12 din Regimul aplicabil celorlalți agenți ai Uniunii Europene, la data depunerii candidaturii, candidații (m/f) trebuie să îndeplinească următoarele condiții:

| — | să fie cetățeni ai unuia dintre statele membre ale Uniunii Europene; |
| --- | --- |

—

să fie cetățeni ai unuia dintre statele membre ale Uniunii Europene;

| — | să beneficieze de toate drepturile cetățenești; |
| --- | --- |

—

să beneficieze de toate drepturile cetățenești;

| — | să își fi îndeplinit toate obligațiile care le revin în temeiul legislației privind serviciul militar; și |
| --- | --- |

—

să își fi îndeplinit toate obligațiile care le revin în temeiul legislației privind serviciul militar; și

| — | să prezinte garanțiile morale necesare exercitării atribuțiilor avute în vedere. |
| --- | --- |

—

să prezinte garanțiile morale necesare exercitării atribuțiilor avute în vedere.

2.   Calificări

În conformitate cu articolul 5 din Statutul funcționarilor, candidații (m/f) trebuie să dețină:

| (i) | un nivel de studii care să corespundă unui ciclu complet de studii universitare absolvite cu diplomă, în cazul în care durata normală a studiilor respective este de patru ani sau mai mult; sau |
| --- | --- |

(i)

un nivel de studii care să corespundă unui ciclu complet de studii universitare absolvite cu diplomă, în cazul în care durata normală a studiilor respective este de patru ani sau mai mult; sau

| (ii) | un nivel de studii care să corespundă unui ciclu complet de studii universitare absolvite cu diplomă și experiență profesională corespunzătoare de cel puțin un an, în cazul în care durata normală a studiilor universitare respective este de cel puțin trei ani; sau |
| --- | --- |

(ii)

un nivel de studii care să corespundă unui ciclu complet de studii universitare absolvite cu diplomă și experiență profesională corespunzătoare de cel puțin un an, în cazul în care durata normală a studiilor universitare respective este de cel puțin trei ani; sau

| (iii) | atunci când interesul serviciului justifică acest lucru, o formare profesională de nivel echivalent. |
| --- | --- |

(iii)

atunci când interesul serviciului justifică acest lucru, o formare profesională de nivel echivalent.

3.   Experiență profesională

Cel puțin 18 ani de experiență profesională dovedită dobândită ulterior obținerii calificării menționate mai sus, inclusiv cel puțin opt ani în gestionarea resurselor unei organizații.

4.   Cunoștințe lingvistice

Având în vedere natura atribuțiilor postului, o cunoaștere temeinică a limbilor engleză și franceză este esențială, acestea fiind limbile de lucru ale Curții. Prin urmare, se cere minimum nivelul C1 pentru competențele de înțelegere, de vorbire și de scriere în aceste două limbi.

Cunoașterea altor limbi ale UE constituie un avantaj.

Pentru a determina nivelul cunoștințelor dumneavoastră lingvistice, vă rugăm să consultați site-ul web

http://europass.cedefop.europa.eu/en/resources/european-language-levels-cefr

II.   Criterii de preselecție

| — | peste 10 ani de experiență într-un mediu internațional și multicultural; |
| --- | --- |

—

peste 10 ani de experiență într-un mediu internațional și multicultural;

| — | peste opt ani de experiență în gestionarea resurselor unei organizații; |
| --- | --- |

—

peste opt ani de experiență în gestionarea resurselor unei organizații;

| — | capacitate dovedită de a contribui la managementul eficace al unei organizații; |
| --- | --- |

—

capacitate dovedită de a contribui la managementul eficace al unei organizații;

| — | experiență în implementarea de schimbări și în participarea la proiecte inovatoare; |
| --- | --- |

—

experiență în implementarea de schimbări și în participarea la proiecte inovatoare;

| — | capacitate dovedită de a gestiona și de a finaliza cu succes proiecte organizaționale complexe; |
| --- | --- |

—

capacitate dovedită de a gestiona și de a finaliza cu succes proiecte organizaționale complexe;

| — | cunoaștere dovedită a cadrului instituțional și financiar al UE. |
| --- | --- |

—

cunoaștere dovedită a cadrului instituțional și financiar al UE.

III.   Criterii de selecție

| — | capacitate excelentă de a elabora și de a implementa strategii, de a defini obiectivele și rezultatele de atins, precum și de a raporta cu privire la acestea; |
| --- | --- |

—

capacitate excelentă de a elabora și de a implementa strategii, de a defini obiectivele și rezultatele de atins, precum și de a raporta cu privire la acestea;

| — | cunoaștere excelentă a metodelor de management; |
| --- | --- |

—

cunoaștere excelentă a metodelor de management;

| — | capacitate excelentă de a conduce și a motiva echipe multilingve și multiculturale, de a identifica și a maximiza potențialul personalului, precum și de a gestiona conflicte; |
| --- | --- |

—

capacitate excelentă de a conduce și a motiva echipe multilingve și multiculturale, de a identifica și a maximiza potențialul personalului, precum și de a gestiona conflicte;

| — | capacitate de a conduce managementul administrativ al unei administrații sau instituții care depune eforturi constante pentru a-și îmbunătăți serviciile; |
| --- | --- |

—

capacitate de a conduce managementul administrativ al unei administrații sau instituții care depune eforturi constante pentru a-și îmbunătăți serviciile;

| — | excelente competențe interpersonale și de comunicare; |
| --- | --- |

—

excelente competențe interpersonale și de comunicare;

| — | capacitate deosebit de bună de a construi relații solide cu părțile interesante: abilități de negociere, tact și diplomație. |
| --- | --- |

—

capacitate deosebit de bună de a construi relații solide cu părțile interesante: abilități de negociere, tact și diplomație.

PROCEDURA DE SELECȚIE

Un comitet de preselecție (denumit în continuare „comitetul”), format din membrii Comitetului administrativ al Curții, va fi creat cu scopul de a evalua candidaturile eligibile pe baza criteriilor prevăzute în prezentul anunț de post vacant.

(a)   Etapa de preselecție

Mai întâi, comitetul va evalua și va compara calificările, experiența profesională și competențele tuturor candidaților eligibili (m/f) pe baza informațiilor prezentate în dosarele de candidatură depuse (a se vedea criteriile de preselecție de mai sus). Pe baza acestei evaluări, comitetul va întocmi o listă cu până la doisprezece (12) candidați (m/f) considerați a avea cel mai bun profil, care vor fi chemați la un interviu.

Întrucât această primă selecție se bazează pe o evaluare comparativă, îndeplinirea criteriilor prevăzute în acest anunț de post vacant nu garantează admiterea automată a candidaților în următoarea etapă a procedurii.

(b)   Etapa de selecție

Comitetul va evalua cei mai potriviți candidați (m/f) în cadrul unui interviu, precum și prin intermediul oricăror alte metode pe care le consideră adecvate (a se vedea criteriile de selecție de mai sus).

Rezultatele etapei de selecție vor fi utilizate ca bază pentru întocmirea unei liste restrânse menționând, în ordine alfabetică, candidații (m/f) care vor fi propuși Curții.

Pe baza acestor rezultate, Curtea poate invita candidații (m/f) de pe lista restrânsă la un al doilea interviu sau poate decide să numească un candidat în mod direct.

DEPUNEREA CANDIDATURILOR

Termenul pentru depunerea candidaturilor este 7 iulie 2020, ora 12.00 (CET).

Candidaturile trebuie redactate în limba engleză sau în limba franceză și trebuie trimise exclusiv prin intermediul formularului online pus la dispoziție la sfârșitul anunțului de post vacant (EN sau FR) publicat pe pagina Curții consacrată oportunităților de angajare (la rubrica „Open positions”):

https://www.eca.europa.eu/ro/Pages/JobOpportunities.aspx#page-search---index---lang---en_US

Candidaturile trebuie să fie însoțite de următoarele documente (toate redactate în engleză sau în franceză):

| — | o scrisoare de motivație (maximum trei pagini); |
| --- | --- |

—

o scrisoare de motivație (maximum trei pagini);

| — | un CV actualizat (maximum cinci pagini), creat pe baza modelului de curriculum vitae Europass, în care să fie menționate datele exacte (a se vedea http://europass.cedefop.europa.eu). |
| --- | --- |

—

un CV actualizat (maximum cinci pagini), creat pe baza modelului de curriculum vitae Europass, în care să fie menționate datele exacte (a se vedea http://europass.cedefop.europa.eu).

Vă atragem atenția asupra faptului că, la evaluarea candidaturii dumneavoastră pe baza criteriilor de eligibilitate și în etapa de preselecție a procedurii, vor fi luate în considerare numai informațiile furnizate în CV și în scrisoarea de motivație.

Datele prezentate în formularul de candidatură vor fi considerate adevărate și corecte și, prin urmare, angajează răspunderea candidatului (m/f).

Candidații (m/f) trebuie să fie în măsură să prezinte, la cerere, dovezi scrise ale calificărilor, ale experienței profesionale și ale atribuțiilor lor actuale, dacă acest lucru este considerat necesar.

Candidaturile care nu respectă aceste instrucțiuni vor fi respinse.

POLITICA ÎN MATERIE DE RECRUTARE

În conformitate cu politica aplicată de Curte în ceea ce privește egalitatea de șanse și cu articolul 1d din Statutul funcționarilor, Curtea promovează diversitatea și egalitatea de șanse. Curtea acceptă candidaturi fără nicio discriminare și ia măsuri pentru a asigura o recrutare echilibrată între bărbați și femei, conform dispozițiilor articolului 23 din Carta drepturilor fundamentale a Uniunii Europene. Având în vedere slaba reprezentare a femeilor în posturi de conducere superioare, Curtea încurajează în mod deosebit candidaturile din partea femeilor pentru acest post. În caz de calificări egale sau merit egal, va fi ales un candidat femeie. De asemenea, Curtea ia măsuri pentru a asigura o conciliere între viața profesională și cea personală.

Dacă aveți nevoie de asistență specială (în cazul unui anumit handicap sau al unei anumite dizabilități) pentru a putea participa la această procedură de selecție, vă rugăm să trimiteți un e-mail în timp util la adresa ECA-Recrutement@eca.europa.eu

PROTECȚIA DATELOR

Curtea se angajează să asigure prelucrarea datelor cu caracter personal ale candidaților (m/f) în conformitate cu Regulamentul (UE) 2018/1725 al Parlamentului European și al Consiliului (2).

Candidaturile vor fi tratate cu cea mai mare discreție.

Pentru mai multe informații, a se vedea declarația specifică privind confidențialitatea în cazul anunțurilor de posturi vacante, disponibilă la următoarea adresă: https://www.eca.europa.eu/Lists/ECADocuments/Specific_Privacy_Statement_vacancies/Specific_Privacy_Statement_vacancies_RO.PDF

CERERI DE REEXAMINARE – RECLAMAȚII ȘI ACȚIUNI ÎN JUSTIȚIE – PLÂNGERI ADRESATE OMBUDSMANULUI EUROPEAN

Dacă, în etapa de preselecție a procedurii, considerați că o decizie luată în ceea ce vă privește vă lezează, aveți la dispoziție următoarele opțiuni:

I.   Cerere adresată comitetului de preselecție prin care se solicită acestuia să își reexamineze decizia

Puteți trimite o cerere scrisă motivată de reexaminare a unei decizii luate de comitetul de preselecție. O astfel de cerere trebuie trimisă în termen de 10 zile de la data notificării deciziei la următoarea adresă: ECA-Recours@eca.europa.eu

II.   Reclamații

În temeiul articolului 90 alineatul (2) din Statutul funcționarilor, puteți depune o reclamație împotriva deciziei Curții de respingere a candidaturii dumneavoastră, în termen de trei luni de la data comunicării deciziei respective. Această reclamație trebuie să fie trimisă la următoarea adresă:

| Monsieur le Président |
| --- |
| Cour des comptes européenne |
| 12, rue Alcide De Gasperi |
| L-1615 Luxembourg |
| LUXEMBOURG |

Monsieur le Président

Cour des comptes européenne

12, rue Alcide De Gasperi

L-1615 Luxembourg

LUXEMBOURG

III.   Acțiuni în justiție

În temeiul articolului 91 din Statutul funcționarilor, în cazul în care reclamația dumneavoastră este respinsă și această decizie vă lezează, puteți introduce o acțiune la Curtea de Justiție a Uniunii Europene prin care să atacați această decizie. O astfel de acțiune trebuie să fie introdusă de un avocat în termen de trei luni de la data notificării deciziei de respingere a reclamației.

IV.   Plângeri adresate Ombudsmanului European

În cazul în care considerați că gestionarea candidaturii dumneavoastră a implicat o administrare defectuoasă din partea Curții de Conturi Europene, puteți adresa o plângere Ombudsmanului European, după ce ați contactat în prealabil Curtea de Conturi în scopul reglării diferendului. Plângerea trebuie transmisă în scris, în termen de doi ani de la data la care ați avut cunoștință de faptele respective. Un formular de plângere este disponibil online, pe site-ul internet al Ombudsmanului European. Sesizarea Ombudsmanului European nu are ca efect întreruperea termenelor prevăzute mai sus pentru reclamații și pentru acțiuni în justiție.

---

(1)  Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (JO L 193, 30.7.2018, p. 1).

(2)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).

---